Bretagne/Korpus-divyezhek-brezhoneg-galleg huggingface dataset:
Zanzibar, Tanzanie : le Père Rault soigne des malades à la mission.
Zanzibar, Tanzania : an Tad Rault o prederiañ klañvidi er mision.
En 1853, une communauté de Spiritains s’installe à l’abbaye de Langonnet (Morbihan) et favorise le recrutement de missionnaires bretons. 
E 1853 en em stalias ur gumuniezh Speredourien en abati Langoned (Mor-Bihan). Lakaat a rejont Bretoned da vont da visionerien.
De 1848 à 1950, ils sont 900 à partir pour les colonies, dont beaucoup pour l’Afrique.
Etre 1848 ha 1950 ez eas 900 anezho d’an trevadennoù, re Afrika dreist-holl.
Émigration des années 1970.
Divroañ er bloavezhioù 1970.
Ces années marquent une rupture dans le mouvement d’émigration qui caractérise la Bretagne. 
Er bloavezhioù-se e voe gwelet ur pezh cheñchamant evit a sell ouzh an divroañ eus Breizh.
Les profils de ceux qui partent se diversifient et les destinations s’élargissent.
Diwar neuze ez eas muioc’h-mui a seurtoù tud disheñvel kuit, war-zu muioc’h-mui a vroioù disheñvel.
Jacques Page donnant une conférence.
Jacques Page o tistagañ ur brezegenn.
Ingénieur dans l’industrie à la retraite, Jacques vit aujourd’hui en Suisse.
Emañ Jacques, a zo ijinour er greanterezh war e leve, o chom e Bro-Suis bremañ.
En 1978, Joseph part travailler comme agronome au Pérou.
E 1978 ez eas Joseph d’ar Perou da labourat e-giz gounezoniour.
L’émigration aujourd’hui.
An divroañ hiziv an deiz.
Originaires du Finistère, les trois amis ouvrent deux restaurants à Montparnasse.  
An tri mignon-se, genidik eus Penn-ar-Bed, o deus digoret daou breti e Montparnasse.
Cette famille rennaise s’installe au Canada en 2012. 
Mont a reas ar familh-se d’en em staliañ da Ganada e 2012.
Mickaël y occupe un poste d’ingénieur en procédés alimentaires.
Eno eo Mickaël ijinour war an doareoù produiñ ar boued.
Laurent quittera Brest en 2013 pour ouvrir en Chine une plate-forme de services, « l’espace français de langues de Yantai ».
Laurent en deus kuitaet Brest e 2013 da vont da Sina da zigeriñ ur savenn servijoù, « egorenn c’hall ar yezhoù e Yantai ».
La présence étrangère dans le port de Brest est fortement liée à l’univers carcéral.
Kalz eus an estrenien a oa e Brest a oa abalamour d’ar prizonioù.
Deuxième bagne de France après celui de Toulon, le bagne de Brest, en activité de 1749 à 1858, compte des condamnés étrangers. En 1836, ils représentent 4 % de la population du bagne et des prisons de la ville. 
An eil galeoù e Frañs, war-lerc’h re Toulon, a oa e Brest. Mont a rejont en-dro eus 1749 betek 1858. Enno e veze kavet estrenien kondaonet hag a yae d’ober, e 1836, 4 % eus an dud a oa er galeoù hag e prizonioù Brest.
Dès les années 1820-1830, les artistes, écrivains et voyageurs, français et étrangers, sont attirés par la Bretagne, charmés par son caractère « pittoresque ». 
Adalek ar bloavezhioù 1820-1830 e voe sachet an arzourien, ar skrivagnerien hag ar veajourien, koulz ar Frañsizien hag ar re all, war-zu Breizh a blije he ferzhioù « digustum » dezho.
A la fin du siècle, l’École de Pont-Aven compte dans ses rangs de nombreux étrangers : Jens Ferdinand Willumsen, danois, Thomas Alexander Harrison et son frère Birge Lowell Harrison, américains, ou Amélie Lundhal, finlandaise et Jan Verkade, néerlandais. 
E-touez tud Skol Pont-Aven, e fin ar c’hantved, e oa meur a zen estren : Jens Ferdinand Willumsen, Danad, Thomas Alexander Harrison hag e vreur Birge Lowell Harrison, Amerikaned, pe Amélie Lundhal, Finlandadez, ha Jan Verkade, Izelvroad.
Si certains de ces visiteurs ne font en Bretagne qu’un court séjour, la plupart y retournent régulièrement ou s’y installent définitivement. 
Ha pa ne chomas lod anezho nemet ur pennad berr e Breizh, e teue lod all ingal, betek dont d’en em staliañ da vat.
Durant l’été 1891, Verkade part pour Pont-Aven, où il retrouve Sérusier, puis séjourne au Huelgoat et au Pouldu. 
E-kerzh an hañv 1891 ez eas Verkade da Bont-Aven lec’h ma adkavas Sérusier, ha goude-se d’an Uhelgoad ha d’ar Pouldu.
Il y peint portraits et paysages. 
Eno e livas poltredoù ha gweledvaoù.
Profondément marqué par la région, il y retourne en 1892.
Fromet-kaer e voe gant Breizh ken e teuas en-dro e 1892.
Réfugiés et internés civils.
Repuidi ha prizonidi sivil.
L’Europe de la première moitié du 19e siècle est secouée par une grave crise politique conduisant nombre d’Italiens, de Polonais, d’Allemands, de Portugais à se réfugier dans l’Ouest de la France. 
E lodenn gentañ an 19vet kantved e voe freuz bras en Europa war an dachenn bolitikel, ar pezh a lakaas kalzik Italianed, Poloniz, Alamaned, Portugaliz da glask repu e kornôg Frañs.
La Révolution russe de 1917 et la Première Guerre mondiale provoquent l’exil de milliers de personnes. 
Abalamour d’an Dispac’h Rusian e 1917 ha d’ar Brezel Bed Kentañ e voe kuitaet o bro gant miliadoù a dud.
Entre 1914 et 1918, les réfugiés belges et français affluent en Bretagne : dans l’Ille-et-Vilaine, ils sont 2500 en 1914 et 22 000 à la fin de la guerre. 
Etre 1914 ha 1918 en em gavas repuidi belgiat ha gall e-leizh e Breizh :en Il-ha-Gwilen e oant 2 500 e 1914 ha 22 000 e fin ar brezel.
Dès septembre 1914, des civils allemands, autrichiens, alsaciens, polonais sont internés dans des camps. 
Adalek miz Gwengolo 1914 e voe sparlet siviled alaman, aostrian, elzasat, poloniat e-barzh kampoù.
Arrivé à Vertou en 1925
En em gavet e Gwerzhav e 1925.
Groupe d’internés civils au camp de Jouguet près de Saint-Brieuc.
Ur strollad prizonidi sivil e kamp Jouguet e-kichen Sant-Brieg.
Artisans et commerçants.
Artizaned ha kenwerzhourien.
De tout temps, le commerce motive ou accompagne les mobilités des personnes ou des groupes. 
A-viskoazh eo bet ar c’henwerzh an digarez d’an dud pe d’ar strolladoù tud da veajiñ, pe ar beajoù an digarez d’ober kenwerzh.
C’est vrai en Bretagne comme ailleurs. 
Ken gwir eo e Breizh hag e lec’h all.
Au début du 20e siècle, en Bretagne, les étrangers sont principalement des citadins exerçant des activités d’artisanat et de commerce. 
E deroù an 20vet kantved, e Breizh, e oa an estrenien artizaned pe kenwerzhourien hag a oa o vevañ er c’hêrioù dreist-holl.
Les Britanniques, Suisses, Belges et Hollandais, Allemands, Espagnols et Italiens sont les plus nombreux. 
Ar re niverusañ anezho a oa Breizhveuriz, Suised, Belgiz hag Izelvroiz, Alamaned, Spagnoled hag Italianed.
Famille Mayol, commerçants espagnols originaires de Majorque
Ar familh Mayol, kenwerzhourien spagnolat deuet eus Mallorca.
En raison de l’émigration des Bretons et des pertes humaines occasionnées par la Grande Guerre, le département des Côtes-du-Nord présente une dépopulation certaine. 
Abalamour d’an divroañ ha d’ar baotred bet lazhet e-pad ar Brezel Bed Kentañ e tigreskas ar boblañs en Aodoù-an-Hanternoz.
La main-d’œuvre locale manque pour exploiter les carrières – carrières de granit ou de grès du Hinglé et de Erquy, par exemple. 
Ne oa ket trawalc’h a dud evit labourat er mengleuzioù – e mengleuzioù greunit pe krag en Hengleuz hag en Erge-ar-Mor, da skouer.
Les entreprises font appel à une main-d’œuvre étrangère, en particulier italienne. 
Lakaet e voe labourerien estren, Italianed dreist-holl, da zont gant an embregerezhioù.
Ouvriers italiens, carrière de granit et usine de taille de matériaux de construction de la Pyrie.
Micherourien italian, mengleuz greunit ha labouradeg benañ danvez da sevel tiez e la Pyrie
Groupe d’ouvriers italiens au casse-croûte dans la carrière de la Pyrie.
Ur strollad labourerien italian gant o gortozenn e mengleuz la Pyrie.
Collectif Peuple des Carrières, bassin granitier en Pays de Dinan.
Kenstroll Pobl ar Mengleuzioù, diazad greunit Bro Dinan.
Après le coup d’Etat du Général Franco en juillet 1936 et la défaite des Républicains, des milliers d’Espagnols franchissent la frontière pour trouver refuge en France. Entre 1936 et 1939, ils sont près 500 000. 
War-lerc’h taol-Stad ar Jeneral Franco e miz Gouere 1936 ha drouziwezh ar Republikaned e teuas miliadoù a Spagnoled da repuiñ da Vro-C’hall, tost 500 000 etre 1936 ha 1939.
Selon les estimations, 12 000 réfugiés espagnols vont séjourner dans les départements d’Ille-et-Vilaine, du Morbihan, des Côtes-du-Nord et du Finistère. 
Braskontañ a reer e vefe bet 12 000 repuad spagnol o chom e departamantoù an Il-ha-Gwilen, ar Mor-Bihan, Aodoù-an-Arvor ha Penn-ar-Bed.
La ville de Nantes est essentiellement un espace de transit pour ceux qui arrivent par mer à Saint-Nazaire : près de 8000 y sont passés entre 1936 et 1937. 
Kêr Naoned a oa da gentañ-penn ul lec’h ma tremene ar re en em gave war vag e Sant-Nazer : tost da 8 000 a dud etre 1936 ha 1937.
Pilar au camp des nomades à Rennes, 1948-1949.
Pilar e kamp ar gantreidi e Roazhon, 1948-1949.
Arrivée en France en 1939. 
En em gavet e Frañs e 1939.
Sa faible industrialisation préserve en partie la Bretagne de la grande crise économique des années 1930. 
Ne oa ket nemeur a industriezhioù e Breizh, gant se ne voe ket skoet kement hag ar broioù all gant an enkadenn armerzh er bloavezhioù 1930.
Le bâtiment, les mines et les carrières continuent de faire appel à la main-d’œuvre étrangère. 
Delc’her a raed da lakaat estrenien da zont da labourat evit sevel tiez, evit ar minoù hag ar mengleuzioù.
Ces travailleurs sont Polonais, Italiens et Belges. 
Poloniz, Italianed ha Belgiz a oa eus al labourerien-se.
Leurs salaires et leurs conditions de travail sont moins avantageux que ceux de la population locale, souvent moins qualifiée.
Ne veze ket kenkoulz o gopr hag o aozioù labour ha re tud ar vro, ha pa oa uheloc’h o live barregezh dre vras.
Après la guerre, la population étrangère commence à augmenter en Bretagne. C’est surtout vrai en 1975 où elle est presque deux fois plus nombreuse qu’en 1968. 
War-lerc’h ar brezel e krogas niver an estrenien da greskiñ e Breizh, dreist-holl e 1975 pa oant div wech muioc’h eget e 1968.
L’immigration est le fait d’hommes seuls, venus d’Espagne, du Portugal, d’Algérie, du Maroc puis de Turquie, appelés pour travailler dans les grands chantiers. 
Paotred o-unan a yae d’ober an darn vrasañ eus an enbroidi, dont a raent eus Spagn, Portugal, Aljeria, Maroko, ha Turkia goude-se, evit labourat e-barzh chanterioù bras.
Ils sont nombreux à laisser derrière eux une famille, à laquelle ils envoient de l’argent. 
Kalz anezho o doa lezet o familh war o lerc’h en o bro ha kas a raent arc’hant dezho.
Femmes et enfants les rejoindront à partir du milieu des années 1970.
Dont a reas o gwragez hag o bugale daveto adalek kreiz ar bloavezhioù 1970.
Après le renversement du Président Allende, le 11 septembre 1973, et le coup d’Etat du Général Pinochet, des milliers de Chiliens fuient leur pays pour rejoindre l’Europe, la France et la Suède essentiellement. 
D’an 11 a viz Gwengolo 1973 e voe diskaret ar Prezidant Allende da-geñver taol-Stad ar Jeneral Pinochet, goude-se e tec’has miliadoù a Chileaned eus o bro da Europa, Frañs ha Sveden dreist-holl.
Dans les années 1980, les opposants politiques et leur famille ainsi que les étudiants d’extrême-gauche continuent de fuir la dictature fasciste. 
Er bloavezhioù 1980 e talc’has an enebourien bolitikel, o familhoù d’o heul, hag ar studierien eus an tu kleiz pellañ da vont kuit abalamour d’an diktatouriezh faskour.
Les étrangers en Bretagne aujourd’hui.
An estrenien e Breizh en deiz a hiziv.
Avec ses quelque 57 000 étrangers en 2009, la Bretagne est la région où l’immigration est la moins importante. 
E Breizh e oa war-dro 57 000 a estrenien e 2009, setu ma’z eo ar rannvro lec’h ma kaver an nebeutañ a enbroidi.
Cette faiblesse numérique ne doit pas masquer son attractivité récente, qui a vu l’effectif des étrangers augmenter de façon spectaculaire depuis quatre décennies. 
Ha pa n’eus ket kalz a estrenien e Breizh eo dav merzout e vezont dedennet etrezek enni, ar pezh a zo nevez a-walc’h, hag en ur ober daou-ugent vloaz eo kresket kalz niver an estrenien.
Au cours des années 2000, les profils et les nationalités se diversifient : des hommes et des femmes, venus de Mongolie, de Tchétchénie, de Turquie, de Grande-Bretagne ou du Maroc viennent ainsi travailler, se réfugier, rejoindre leur famille, suivre des études ou passer leur retraite en Bretagne.
Abaoe ar bloavezhioù 2000 e teu muioc’h-mui a dud disheñvel, eus muioc’h-mui a vroioù disheñvel : paotred ha merc’hed deuet eus Mongolia, Tchetchenia, Turkia, Breizh-Veur pe Maroko da Vreizh da labourat, da repuiñ, davet o familh, da vont war ar studi pe war o leve.
Jamila, demandeur d’asile en France depuis 2011.
Jamila, a zo o c’houlenn bod politikel e Frañs abaoe 2011.
Famille rom de Roumanie en exil, squat de Pacé.
Familh rom harluet eus Roumania, skoat Pazieg.
Couple d’origine vietnamienne arrivé à Rennes en 2011, après une dizaine d’années à Paris.
En em gavet e oa ar c’houblad a orin eus Viêt Nam e Roazhon e 2011, war-lerc’h bezañ chomet un dek vloaz bennak e Pariz.
Ils tiennent un restaurant rue de Saint-Malo.
Emaint o telc’her ur preti e straed Sant-Maloù.
Originaire de Fès au Maroc, Abdallah arrive en Bretagne en 1966. 
Ganet eo Abdallah e Fès, e Maroko, hag e 1966 e oa en em gavet e Breizh.
Il est vendeur saisonnier de marrons à Brest depuis 32 ans.
32 vloaz zo e vez o werzhañ kistin e Brest, pa vez ar mare eus ar bloaz.
Enseignante anglaise à la retraite, Roz vit avec son mari près de Languidic depuis 1992.
Kelennerez saoz war he leve eo Roz. Emañ o chom gant he gwaz e-kichen Langidig abaoe 1992.
Émigration : des avis partagés.
An divroañ : meur a soñj diwar e benn.
L’émigration devient, dès la fin du 19e siècle mais surtout dans la première moitié du 20e siècle, une préoccupation majeure en Bretagne. 
Adalek fin an 19vet kantved, ha dreist-holl e lodenn gentañ an 20vet kantved, e voed prederiet da vat e Breizh gant an divroañ.
Aux journaux qui vantent l’émigration s’opposent des hommes politiques, plus réticents. 
Diouzh un tu edo ar c’hazetennoù a roe meuleudi d’an divroañ, ha diouzh an tu all ar bolitikourien na oant ket gwall domm.
La ville - Paris en tête - est considérée par l'Église comme le lieu de tous les dangers. 
Gant an Iliz e veze lakaet ar c’hêrioù – Pariz dreist ar re all – da lec’hioù eus ar pep dañjerusañ.
Elle préfère orienter les migrants vers de nouvelles terres, telles les vastes plaines de l'Ouest du Canada. 
Gwell e oa gant ar veleien broudañ an dud da zivroañ war-zu douaroù nevez, evel plaenennoù frank kornôg Kanada.
En 1929, le Chanoine Martin, curé doyen de Gourin, écrit : ce qui tue notre Pays, c’est l’émigration ! 
E 1929 e voe skrivet kement-mañ gant ar Chaloni Martin, person-dean Gourin : Ar pez a laz hor Bro eo an Divroerez.
Les Bretons des colonies.
Ar Vretoned en trevadennoù.
Le développement de l’empire colonial, depuis la seconde moitié du 19e siècle jusqu’au premier tiers du 20e siècle, offre des perspectives de terres pour les paysans. 
Adalek eil lodenn an 19vet kantved betek trederenn gentañ an 20vet e voe diazezet an impalaeriezh trevadennel hag a oa peadra enni da bourchas douaroù evit ar beizanted.
Par ailleurs, fonctionnaires, marins, soldats, accompagnés souvent de leurs familles, vont séjourner en Afrique, ainsi qu’en Indochine, à Madagascar.
Ouzhpenn-se ez ae kargidi, martoloded, soudarded, hag o famlhoù d’o heul alies, da chom ur pennad amzer en Afrika, Indez-Sina, Madagaskar.
Au 19e siècle ce sont des pêcheurs bretons que l’État tente d’implanter en Algérie. 
En 19vet kantved e klaskas ar Stad lakaat pesketaerien vreton d’en em staliañ en Aljeria.
Après la Seconde Guerre mondiale, près de 4 000 Bretons étaient recensés pour le seul département d’Alger.
War-lerc’h an eil Brezel Bed e oa tost da 4 000 Breton o vevañ e departamant Aljer hepken.
Vers la Nouvelle-Calédonie.
War-zu Kaledonia-Nevez.
La Nouvelle-Calédonie, annexée par la France en 1853, devient colonie pénitentiaire et de peuplement. 
Staget e voe Kaledonia-Nevez ouzh Bro-Frañs e 1853. Dont a reas da vezañ un drevadenn kastizañ ha poblañ.
De 1872 à 1878, 16 000 bagnards et 4 000 communards seront déportés au départ de Brest, de l’île d’Aix et de Toulon. 
Etre 1872 ha 1878 e voe deportet 16 000 galeour ha 4 000 kumunard betek eno. Lestrañ a raent eus Brest, Enez Aix ha Toulon.
Le ministère de la Marine et des Colonies recrute des orphelines, des colons libres dotés d’un billet de passage, de six mois de vivres et de la promesse d’un lot de terres de 3 hectares. 
Gant Ministrerezh ar Morlu hag an Trevadennoù e veze tutaet emzivadezed, trevidien frank hag a veze roet pep a vilhed treizh dezho, bevañs – peadra da vevañ e-pad c’hwec’h miz –, ha prometet e veze dezho un dachenn 3 hektar douar.
Près de 400 familles bretonnes, originaires principalement du Finistère, signent un contrat. 
Tost da 400 familh eus Breizh, eus Penn-ar-Bed evit an darn vrasañ anezho, a sinas ur gevrat.
Après trois mois d’une traversée exténuante, la désillusion est violente. 
War-lerc’h ur veaj hernus hag a badas tri miz e voe kriz an disouezhenn.
Ils n'ont pas laissé beaucoup de descendants à leur suite. 
N’eus ket chomet eno nemeur a ziskennidi dezho war o lerc’h.
Sans être une des causes prédominantes de l’émigration, le chemin de fer va faciliter les départs. 
Ha pa ne oa ket an hent-houarn pennkaoz d’an divroañ, eo bet aesaet d’an dud mont kuit gantañ.
En 1852, le train arrive à Nantes puis, en 1857, à Rennes. 
E 1852 ec’h erruas an tren betek Naoned hag e 1857 betek Roazhon.
Les villes de Quimper et de Vannes sont reliées à Nantes en 1863. 
Digoret e voe al linenn etre Naoned, Gwened ha Kemper e 1863.
À Brest, l’arrivée du chemin de fer donne lieu à une grande fête, avec bénédiction des locomotives le 25 avril 1865. 
P’en em gavas an hent-houarn betek Brest, d’ar 25 a viz Ebrel 1865, e voe aozet ur pezh gouel ma voe benniget ar stlejerezioù.
Les départs se feront alors plus naturellement en train pour la Beauce, la région parisienne, l’Aquitaine.
Diwar neuze ez eas an dud kuit gant an tren en un doare naturel war-zu ar Beauce, rannvro Pariz, Akitania.
Entre 1888 et 1914, incités par voie de presse et par des agents recruteurs peu scrupuleux, des ruraux s’embarquent pour l’Argentine, où ils espèrent trouver des terres à exploiter. 
Etre 1888 ha 1914 e lestras tud a-ziwar ar maez, broudet ma oant gant ar c’hazetennoù ha tutaerien na oant ket gwall onest, da vont betek Arc’hantina, lec’h ma oant engortoz a gavout douareier da c’hounit.
La plupart du temps, ces concessions n’existent pas. 
Peurvuiañ ne oa ket eus an tachennoù koñsedet-se.
Les Bretons, issus des secteurs de Quimperlé, Gourin, Carhaix, seront près de 1 500 à partir pour l’Argentine. 
Tost da 1 500 Breton eus kornadoù Kemperle, Gourin, Karaez, a yeas kuit e-giz-se da Arc’hantina.
Les langues disent et font nos relations. 
Dre ar yezhoù e tarempreder an eil egile ha drezo e komzer eus an darempredoù-se.
Migrer, c’est aussi passer d’espaces linguistiques à d’autres espaces linguistiques, parfois en partie similaires, parfois très différents. 
Divroañ eo ivez mont eus un takad bennak a-fet yezh, d’unan all hag a c’hall bezañ heñvel a-walc’h gwechoù zo pe disheñvel-mik gwechoù all.
Ce voyage à travers les langues est d’autant plus difficile que les sociétés ont tendance à hiérarchiser et à survaloriser certaines langues et leurs locuteurs, quand d’autres sont dévalorisées sous les désignations « patois, dialecte, baragouin, etc. 
Diaesoc’h c’hoazh e vez ar veaj-se a-dreuz ar yezhoù pa’z eo techet ar c’hevredigezhioù da lakaat ar yezhoù e pep a renk diouzh ur skeul ha da reiñ muioc’h a dalvoudegezh da lod anezho, keit ha ma vez disprizet lod all gant gerioù evel « trefoedaj, rannyezh, luc’haj.
Les représentations d'autrui sont souvent des stéréotypes, définitions simplificatrices qui réduisent l’Autre à une caricature fondée sur l’ignorance ou sur des préjugés. 
Alies e seller ouzh ar re all dre stereotipoù, termenadurioù re eeunik hag a ziskouez ar re all dre ludresadennoù hepken savet diwar diouiziegezh pe raksoñjoù.
Lorsqu'ils sont exprimés ces clichés souvent méprisants, prennent la forme de sobriquets, de surnoms, de mots non questionnés ou d’expressions toutes faites. 
Eztaolet e vez ar c’hlichedoù-se, faeüs peurliesañ, e stumm moranvioù, lesanvioù, gerioù pe troiennoù graet ha tout.
Les stéréotypes reposent aussi fréquemment sur les paroles de l’Autre, détournées, transformées, manipulées.
Alies e vez diazezet ar stereotipoù war gomzoù ar re all a vez diheñchet, distreset, adstummet…
Exemple de définition : stéréotype à connotation négative ou positive. 
Skouerioù termenadurioù : stereotip gantañ un arliv negativel pe pozitivel.
Un immigré, c’est un étranger qui s’installe et qui doit s’intégrer.
Un enbroad zo un den estren hag a zeu d’en em staliañ ha ret eo dezhañ mont diouzh boazioù ar vro.
Un migrant, c’est une personne qui a dû quitter un lieu de vie et à qui on doit l’hospitalité.
Un enbroad zo un den hag en deus ranket kuitaat al lec’h ma oa o vevañ ha ret eo degemer anezhañ evel zo dleet.
Mots-stéréotypes. 
Gerioù-stereotipoù.
En français, parler maladroitement. 
E galleg, komz en un doare dizampart.
Vient du breton bara et gwin des bretonnants émigrant vers Paris qui demandaient à manger et à boire sur leur chemin. 
Diwar ar brezhoneg bara ha gwin a veze lavaret gant ar vrezhonegerien pa vezent o c’houlenn peadra da zebriñ ha da evañ, hag int war an hent da vont da Bariz.
C’est un reste des moqueries subies parce que certains n’acceptaient pas que des Bretons parlent une autre langue que le français.
Lavaret e veze evit ober goap ouzh ar Vretoned rak tud zo ne oant ket evit gwelet anezho o komz ur yezh all estreget galleg.
En français, « petit village loin de tout », mot pris à l’arabe algérien bled, « pays », à l’époque de la colonisation et de l’importation de main-d’œuvre maghrébine en France. 
E galleg, « kêr vihan en ul lec’h dizro », amprestet diwar ar ger arabek eus Aljeria « bled », a dalvez « bro », da vare an trevadennoù hag ivez d’ar mare ma oa en em gavet al labourerien norzhafrikan gentañ e Frañs.
Ce qui désigne un pays (y compris un État entier) en algérien est perçu de façon méprisante comme un patelin arriéré en français. 
Ar pezh a dalvez evit ur vro (ur Stad en he fezh hag all) en Aljeria a zeu, en un doare faeüs, da vezañ ur gêr vihan diwarlerc’hiet e galleg.
Les étrangers sont utilisés dans des expressions fondées sur des stéréotypes toujours réducteurs et irrespectueux, voire injurieux.
Anv a vez eus an estrenien e-barzh troiennoù diazezet war soñjoù graet ha tout, eeunik ha direspet, kunujennus zoken.
On dit par exemple : fort comme un Turc, travail d’Arabe, Juif ou Auvergnat = avare, Marseille = exagérer, république bananière, à la mode de Bretagne, rire jaune, voleurs de poules = gitan, etc. 
E brezhoneg e vez lavaret da skouer : labourat evel Turked, saozañ (= besteodiñ), brabañsal, ur flandrin (un den bras ha treut), ha kement zo.
En provençal, « bégayer », littéralement « bretonner ». 
E provañseg, « besteodiñ », ger-ha-ger e talvez « brezhonegañ ».
La langue des Bretons circulant entre les ports de Brest et de Toulon était perçue en Provence comme aussi incompréhensible qu’un bégaiement. 
Evit Provañsiz e oa ar brezhoneg, a veze komzet gant ar vartoloded vreton a yae eus porzh Brest da borzh Toulon, ur yezh ken digomprenus ha gagerezh.
Les Grecs anciens appelaient barbares ceux dont la langue ressemblait pour eux à des bruits informes : bar-bar.
Ar C’hresianed kozh a rae barbar eus ar re a gomze yezhoù hag a oa, evito, heñvel ouzh trouzioù distumm : bar-bar.
En gallo, « Breton de Bretagne bretonnante », transformation du mot brezonnec qui signifie « langue bretonne » en breton.  
E gallaoueg, « Breizhad eus Breizh vrezhonek », diwar ar ger brezhoneg distummet.
À l’inverse, en breton on appelle gallec (d’où galloux, puis gallo), les Hauts Bretons dont la langue était perçue comme « du français ». 
Diouzh an tu all, e brezhoneg, e vez graet galleg (diwar se gallaou, ha neuze gallo) eus ar Vreizhuheliz a veze sellet o yezh evel « galleg ».
L’étranger est toujours aussi son proche voisin.
Alies eo an den estren an amezeg tostañ
« Arabe », mot raciste français, de khouya, « mon frère », par lequel les Maghrébins interpellent les hommes : terme fraternel dévoyé en injure coloniale et xénophobe. 
Ur ger gallek gouennelour hag a dalvez « Arab », savet diwar khouya, « ma breur », a vez implijet gant ar Vagribianed evit gelver ar baotred : sed aze neuze ur ger a vreudeuriezh diheñchet evit un drougimplij kunujennus estrengas stag ouzh an trevadennerezh.
De plus, beaucoup de Maghrébins sont en fait des « Berbères » et non des Arabes.
Ouzhpenn-se eo dav lavaret ez eus « Berbered » eus kalz Magribianed ha n’int ket Arabed e gwirionez.
Expression par laquelle on désigne souvent, en France, les langues des Africains. 
Alies e reer gant an droienn-se e Frañs evit komz eus yezhoù Afrika.
Un dialecte est supposé inférieur à une langue. 
Lakaet e vez ar rannyezhoù izeloc’h eget ar yezhoù.
On projette ainsi sur les Africains des relents de racisme colonial en les considérant comme incapables d’avoir de « vraies langues » (sur le modèle des langues standards européennes). 
Gwelet a reer an Afrikaned aze c’hoazh gant spered gouennelour an trevadennerezh pa lakaer krediñ n’int ket evit kaout « gwir yezhoù » (diouzh patrom yezhoù standart Europa).
Mot gallo désignant « qui vient d’ailleurs » (d’où que ce soit). 
Ger gallaouek evit komz eus tud « deuet eus lec’h all » (forzh pelec’h e vefe).
L’ignorance de la longue histoire des circulations humaines fait oublier que nous descendons tous de horvenu(e)s et que personne n’est véritablement « de souche ». 
N’anavez ket an dud istor mont ha dont ar pobloù, gant se e vezont techet d’ankouaat ez omp holl diskennidi da dud « deuet eus lec’h all » ha n’eus den ebet hag a vefe bet e wrizioù en ul lec’h a-viskoazh.
On est juste déjà là, par rapport à d’autres, arrivés plus tard. 
En ul lec’h bennak emeur dija e-keñver re all a zo en em gavet diwezhatoc’h, tra ken.
Mot brestois moqueur signifiant « Provençal », du provençal em’oucò, « et avec ça », par lequel les Toulonnais commencent souvent leurs phrases. 
Ger goapaüs, eus Brest, hag a dalvez « Provañsad », diwar ar provañseg em’oucò, « ha gant se », a zo un droienn hag a vez distaget alies gant tud Toulon evit kregiñ ur frazenn.
Bretons et Provençaux se rencontraient dans les grands ports militaires français : Brest et Toulon. 
Kejañ a rae Bretoned ha Provañsiz er pozhioù-brezel meur, Brest ha Toulon.
Grâce au film, Pépé le Moko, film de Julien Duvivier réalisé en 1936, ce motest connu partout. 
Gant ar film Pépé le Moko, graet e 1936 gant Julien Duvivier, eo deuet ar ger-se da vezañ anavezet e pep lec’h.
Parigot tête de veau. 
Parigot tête de veau.
En France métropolitaine, le Parisien est le stéréotype de « l’envahisseur arrogant » surtout lors des migrations saisonnières. 
E Frañs e oa tud Pariz pimpatrom an « alouberien faeüs », dreist-holl da vare ar vakañsoù.
La francisation quasi coloniale de la province a laissé des traces vivaces comme l’expression injurieuse Parigot, tête de veau. 
Gallekaet eo bet ar proviñs evel un drevadenn koulz lavaret. Dalc’het ez eus bet soñj eus kement-se, evel gant an dro-lavar gunujennus Parigot, tête de veau.
Stéréotype retourné contre une domination symbolique.
Ur stereotip da respont d’ur vestroni arouezel.
Sous des sigles opaques, la langue technocratique cache une réalité plus froide de gestion administrative des étrangers. Elle-même devient caricaturale. 
A-dreñv teskanvioù amsklaer yezh an deknokrated eo kuzhet ar wirionez kriz evit ar pezh a sell ouzh mererezh melestradurel an estrenien, ken e teu da vezañ ur gwir farsite.
Le sigle CRA transforme alors en vague abstraction la privation de liberté de migrants ballotés entre espoirs et désillusions. 
Herzel ouzh frankiz an enbroidi taol-distaol etre esperañs ha disouezhennoù a zeu neuze, gant an teskanv CRA, da vezañ un afer dispis ha difetis.
Mot désignant des personnes d’origine maghrébine ou arabe, verlanisé à partir de beur, lui-même formé en verlanisant « a-ra-beu ». 
Graet e vez an anv-mañ eus an dud a orin eus Magrib pe eus ar broioù arabek. Savet eo diwar beur war an tu gin, ur ger savet eus e du diwar Arab, distaget « a-ra-beu », war an tu gin.
Inventé et diffusé par les jeunes « beurs » eux-mêmes ; ils se réapproprient ainsi le stéréotype pour parler d’eux avec humour et distance. 
Ijinet ha skignet eo bet gant ar re yaouank « beur » o-unan ; evel-se ec’h adkemeront ar stereotip evito kement ha komz diwar o fenn en ur mod fentus ha diseblant.
Dérivé de bled, au sens original du terme en arabe maghrébin (« pays »), 
Diwar ar ger bled, gant ar ster orin en arabeg Magrib (« bro »).
Ce terme désigne un immigré maghrébin perçu par son allure comme « tout droit sorti de son pays ». 
Graet e vez an anv-mañ eus un enbroad magribian hag a vez sellet, abalamour d’e neuz, evel unan « nevez-deuet e-maez e vro ».
La connotation est souvent péjorative : (« péquenot » voire « arriéré »), mais parfois positive (« authentique »). 
Peurliesañ e vez implijet en un doare disprizius (« troc’her-buzhug » pe « den diwarlerc’hiet » zoken), a-wechoù avat e vez graet gant un arliv war an tu mat (« gwirion »).
Terme péjoratif pour désigner un Anglais ou, plus largement, un Britannique. 
Graet e vez ar ger disprizius-mañ eus ar Saozon pe, en un doare ledanoc’h, eus tud Breizh-Veur.
Ce sens se développe dès le 18e siècle, sans doute à cause de sa phonétique « anglaise » emblématique. 
En em strewiñ a reas ar ger gant ar ster-se adalek an 18vet kantved, abalamour ma oa un arouez eus ton ar « saozneg » evit an dud moarvat.
Le sens de « rôti de bœuf » - de « roast-beef » - se développe parallèlement. 
E-pad ar c’heit-se en em strewas ar ster orin « kig-bevin rostet » ivez – diwar « roast-beef ».
Mot emprunté à une langue d’Afrique de l’Ouest, désignant à l’origine un tambour. 
Amprestet eo bet ar ger-mañ diwar ur yezh eus Afrika ar C’hornôg. Taboulin e oa ar ster orin.
Il est utilisé depuis l’époque coloniale pour désigner, de façon raciste, les Africains et, notamment, les tirailleurs sénégalais, caricaturés comme juste bons à jouer du tambour (d’où l’expression faire la bamboula, « faire la fête »).
Graet e vez gantañ abaoe mare an trevadennoù evit komz eus Afrikaned en un doare gouennelour, dreist-holl an dennataerien senegalat na dremenent nemet da dud mat da c’hoari taboulinoù, tra ken (diwar se ivez an dro-lavar faire la bamboula, « c’hoari anezhi »).
Mot péjoratif qui signifie au départ « paysan breton arriéré » puis, plus largement, « paysan arriéré ». 
Ger disprizius hag a dalveze « peizant breizhat diwarlerc’hiet » ha goude-se, gant ur ster ladanaet, « peizant diwarlerc’hiet ».
Il a été emprunté au breton plou (« paroisse ») qui entre dans la composition des noms de communes bretonnes ; il témoigne de la discrimination de la France urbaine envers la Bretagne et le monde rural.
Dont a ra diwar ar brezhoneg plou (« parrez ») a gaver e-barzh anvioù kumunioù eus Breizh ; gant ar ger-mañ e weler penaos e ra fae tud ar c’hêrioù e Frañs war Breizh hag an dud a-ziwar ar maez.
Anthropologie du 19e siècle.
Antropologiezh an 19vet kantved.
La colonisation trouve l’une de ses cautions scientifiques dans l’anthropologie physique du 19e siècle. 
An antropologiezh viologel en 19vet kantved a oa unan eus an doareoù skiantel da zidamall an trevadennerezh.
Cette "science"-là établit une classification des races humaines à partir de critères physiques et anatomiques : taille des crânes, morphologie et couleur de la peau. 
Gant ar « skiant »-se e vez renket ar gouennoù tud diouzh an neuz hag ar gorfadurezh : ment ar glopenn, morfologiezh ha liv ar groc’hen.
Cette discipline se développe aussi en milieu rural et les Bretons n’échappent pas à ces tentatives de classement.
Lakaet e oa bet ar « skiant »-se da dalvezout ivez war ar maez, e-giz-se e voe klasket renkañ ar Vretoned hervez ar rummadoù-se.
Villages bretons et africains – expositions.
Kêriadennoù breton hag afrikan – diskouezadegoù.
Dans les années 1870 et jusqu’aux années 1920, la colonisation donne lieu, en Europe, à l’exhibition du colonisé dans des « spectacles ethnologiques » nourrissant l’imaginaire occidental de l’Autre, objet à la fois de fascination et de crainte, mais toujours infériorisé. 
War un dro gant an trevadennerezh, er bloavezhioù 1870 ha betek ar bloavezhioù 1920, e voe diskouezet ar pobloù trevadennet da-geñver « arvestoù etnologel » en Europa. Ganto e veze maget ijin tud ar c’hornôg diwar-benn ar pobloù all, ur seurt ijin ennañ boemerezh hag aon war un dro, met gant ur spered disprizus dalc’hmat.
Rencontrant un vif succès, ces attractions, avec leurs « villages nègres » et parfois leurs « villages bretons », sont proposées dans les grandes villes françaises lors des foires et expositions. 
Berzh bras a reas an diduañsoù-se gant o « c’hêriadennoù morian » hag o « c’hêriadennoù breton » a-wechoù. Kinniget e vezent er c’hêrioù bras e Frañs, da-geñver ar foarioù hag an diskouezadegoù.
Bretons et colonisés sont ainsi confondus dans un même exotisme, une même primitivité. 
E-giz-se e veze sellet ar Vretoned hag ar pobloù trevadennet er memes doare evel tud egzotek ha gouez.
Les expositions universelles, dont la première se tient à Londres en 1851, s’inscrivent dans un climat d’optimisme et de confiance dans l’avenir et le progrès. 
Dalc’het e voe an diskouezadeg hollvedel gentañ e Londrez e 1851. Lusket e oa ar seurt darvoudoù-se war an dro-spered gwellwelus a oa o ren d’ar c’houlz-se, p’o deveze an dud fiziañs en amzer-da-zont, en teknikoù hag er skiantoù a yae war-raok.
Y sont exposées les grandes innovations technologiques de l’époque. 
Enno e veze diskouezet nevezadurioù pennañ en o amzer war dachenn an teknologiezhioù.
L’exposition universelle de 1937 à Paris rencontre un immense succès populaire.
An diskouezadeg hollvedel dalc’het e Pariz e 1937 a reas berzh bras e-touez ar bobl.
Les expositions coloniales sont organisées au 19e siècle et dans la première moitié du 20e siècle dans les pays européens dotés d’un Empire colonial. 
Aozet e oa bet diskouezadegoù trevadennel en 19vet kantved hag e lodenn gentañ an 20vet er broioù eus Europa o doa un impalaeriezh trevadennel.
Outils de propagande politique, elles vantent auprès du public de la métropole les bienfaits de la présence coloniale dans ces lointaines contrées.
Binvioù evit ar propaganda politikel e oant abalamour da dud ar pennvroioù da anaout madoberoù an trevadennerezh er broioù pell.
Au 19e siècle, les missions religieuses qui accompagnent, voire précèdent, la conquête coloniale, véhiculent une image déformée et souvent infériorisante des populations colonisées. 
Gant ar misionoù relijiel hag a veze aozet, en 19vet kantved, da-heul pe a-raok diazezadur an trevadennoù zoken, e veze skignet ur skeudenn distummet ha dispriziet eus ar pobloù trevadennet.
La mission évangélisatrice des églises catholique et protestante rejoint la mission civilisatrice de la France coloniale.
Misonoù an Ilizoù katolik ha protestant evit avielañ ar pobloù pell a yae keñver-ha-keñver gant mision an trevadennerezh gall evit degas ar « sevenadurezh » d’ar pobloù-se.
Des images pieuses montrent des missionnaires et des religieuses au chevet de petits enfants indigènes dont ils s’apprêtent à sauver le corps et l’âme.
War skeudennoù relijiel ez eus bet taolennet misionerien ha seurezed war-dro bugaligoù eus ar vro abalamour da saveteiñ anezho korf hag ene.
Des cirques, des musiciens et chanteurs ambulants venant d’Europe, d’Amérique ou d’Afrique du Nord, circulent en Bretagne d’une ville à l’autre.
Dont a rae sirkoù, sonerien ha kanerien red eus Europa, Amerika pe Norzhafrika da droiata e Breizh, eus an eil kêr d’eben.
Ces spectacles attirent une foule de badauds séduits par des performances spectaculaires mêlant hommes et animaux. 
Sachet e veze tud e-leizh gant an arvestoù-se pa ziskouezent taolioù kaer dic’hortoz gant tud ha loened mesk-ha-mesk.
En 1905, le Grand Ouest découvre le Wild West Show et son célèbre Buffalo Bill, seize ans après sa première représentation française à l’exposition universelle de 1889. 
E 1905 e c’hallas tud gwalarn Frañs ober anaoudegezh gant ar Wild West Show ha Buffalo Bill a oa mil brudet, c’hwezek vloaz war-lerc’h o abadenn gentañ e Frañs da-geñver diskouezadeg hollvedel 1889.
Ces scènes marquent fortement les esprits, lançant le grand mythe du Far West.
Merket e voe speredoù an dud gant an arvestoù-se ha diwar se e krogas mojenn vras ar Far West.
Une Bretagne pittoresque.
Breizh, ur vro digustum.
Dès les années 1820-1830, la région, notamment la Basse-Bretagne, attire artistes, écrivains et voyageurs inspirés par son caractère « sauvage », « archaïque », « pittoresque ». 
Adalek ar bloavezhioù 1820-1830 e voe sachet arzourien, skrivagnerien ha beajourien war-zu Breizh, Breizh-Izel dreist-holl, abalamour d’he ferzhioù « gouez », « mod kozh », « digustum ».
Cette représentation donne lieu à de multiples productions littéraires et artistiques.
Savet e voe meur a oberenn lennegel pe arzel diazezet war an doare-se da welet Breizh.
Stéréotypes du Breton.
Pimpatrom Yann Vreton.
Au 19e siècle, les Bretons sont perçus comme des « sauvages de l’intérieur », volontiers comparés aux Peaux-Rouges des Amériques. 
En 19vet kantved e veze sellet ar Vretoned evel « gouezidi a-ziabarzh » lakaet keñver-ha-keñver gant Pennoù-Ruz Amerika ken dinec’h ha tra.
Des écrivains célèbres véhiculent à leur égard une image désastreuse : naïfs, braves, têtus, sales et alcooliques. 
Taolennet e vezent gant darn eus ar skrivagnerien brudet en un doare drastus : tud eeunek, kadarn, pennek, lous ha troet d’ar boeson.
Ainsi, dans son récit de voyage en Bretagne, Par les champs et par les grèves, Gustave Flaubert écrit :
Evel Gustave Flaubert, lakaomp, a skrivas e-barzh Par les champs et par les grèves, e zanevell diwar-benn e veaj e Breizh.
Croisé deux marins bretons sur la grève de Port Navalo : faciès stupéfiés de dégénérés, regards délavés par l’abus de l’eau-de-vie ; ils regardent la mer comme les vaches regardent passer le train de Quimper. 
Kroazet daou vartolod breton war an aod e Porzh Noaloù : alvaonet o dremmoù tud dilignezet, dislivet o selloù diwar re a lambig ; sellet a reont ouzh ar mor evel ma vez ar saout o sellet ouzh tren Kemper o tremen.
Le passage des « tirailleurs sénégalais » pendant la Première Guerre mondiale marque les esprits et contribue à construire une image ambiguë du colonisé. 
Merket e voe speredoù an dud gant an « dennataerien senegalat » a dremenas da-geñver ar Brezel Bed Kentañ. Kement-se a voe kaoz, evit ul lodenn, d’an doare forc’hellek ma seller ouzh an dud trevadennet.
L’Armée française compte alors dans ses rangs environ 200 000 soldats issus de ce corps militaire constitué au sein de l’Afrique Occidentale Française en 1857. 
En arme c’hall, d’ar mare-se, e oa war-dro 200 000 soudard hag a oa stag ouzh an unvez-se bet krouet e Kornôgafrika C’hall e 1857.
30 000 soldats trouvent la mort au combat. 
30 000 anezho a voe lazhet en emgann.
Beaucoup d'autres furent blessés ou mutilés. 
Kalz re all a voe gloazet pe muturgnet.
La présence des troupes alliées, et notamment des Américains, a un impact très fort sur la population. 
Levezonet e oa bet an dud kalz gant an armeoù kevredet, an Amerikaned dreist-holl, a chomas ur pennad er vro.
Les soldats américains, blancs et noirs confondus, amènent avec eux chewing-gums, jazz et cigarettes. 
Gant ar soudarded amerikan, koulz ar re wenn hag ar re zu, e voe degaset ar chewing-gum, ar sonerezh jazz ha sigaretennoù.
Ils sont porteurs d’espoir et de modernité, véhiculant ainsi une image très positive.
Arouezioù ar spi hag ar vodernelezh e oant, gant se e oant deuet mat e-touez an dud.
Bécassine / Banania.
Bécassine / Banania.
« Bécassine » est un personnage de bande dessinée créé par Pinchon en 1905. 
« Bécassine » zo un dudenn bannoù treset krouet gant Pinchon e 1905.
Cette petite bonne, naïve et maladroite, témoigne de la vision négative que la bourgeoisie parisienne avait du menu peuple breton. 
Gant ar vatezh vihan-se, plaenik ha teuk, e weler splann penaos e veze sellet ouzh tud dister Breizh en un doare disprizius gant bourc’hizien Pariz.
Elle suscite la polémique en donnant une image caricaturale de la Bretonne. 
Tabut a savas diwar he fenn abalamour ma tiskoueze ur skeudenn distreset eus merc’hed Breizh.
« Banania » est une marque de boisson créée en 1914 mêlant farine de banane, cacao, céréales et sucre. 
« Banania » zo ur merk evaj krouet e 1914 hag a zo ennañ bleud bananez, kakao, edaj ha sukr.
Produit colonial par excellence, la marque prend pour emblème, dès 1915, le « tirailleur sénégalais » qui devient, au fil du temps, l’archétype du colonisé figé dans un sourire grotesque.
Ur skouer vat eus ar produioù trevadennel e oa hag adalek 1915 e voe dibabet un « tennataer senegalat » da arouez ar merk hag a zeuas da vezañ, gant an amzer, pimpatrom an den trevadennet e vousc’hoarzh lu skornet.
Exotisme et publicité.
Egzotegezh ha bruderezh.
À la fin du 19e et au début du 20e siècle, les fabricants de savon, cirage, chaussures, ainsi que les tailleurs, choisissent d’associer leur image à celle du « nègre », affichant à lui seul, force, bonne humeur, humour, élégance extravagante.
E fin an 19vet ha deroù an 20vet kantved en em lakaas ar broduerien soavon, koaraj, boteier, hag ar gemenerien da implijout skeudenn ar « vorianed » hag a ziskoueze war un dro kreñvded, imor vat, fent, kranded dic’hiz.
Sa couleur et son rire éclatant attirent tout autant qu’ils effraient. 
Dedennet ha spontet e vezed a bep eil gant o liv hag o c’hoarzh skedus.
L’image d’une Asie mystérieuse est aussi utilisée dans la publicité, par exemple pour le thé. 
Implijet e veze ivez skeudenn Azia he c’hevrinoù er bruderezh, evit an te da skouer.
À la grande satisfaction des publicitaires, ces représentations, mêlant exotisme et sauvagerie, ne laissent jamais indifférents.
Peadra a oa da blijout da vat d’ar vruderien rak efed war an dud a ra ar skeudennoù-se, enno egzotegezh ha gouezeri mesk-ha-mesk.
Les Bretons se jouent des stéréotypes.
Bretoned o tiheñchañ ar stereotipoù.
Des illustrateurs tentent de se jouer des clichés qui perdurent encore aujourd’hui. 
Klask a ra skeudennaouerien zo c’hoari gant ar c’hlichedoù a gaver hiziv an deiz c’hoazh.
Les images caricaturales sont ainsi détournées : Bécassine acoquinée avec Banania, revue à l’accroche provocatrice, marques de vêtements au motif de Bigoudènes.
E-giz-se e vez diheñchet ar skeudennoù lu : Bécassine lakaet da zimeziñ gant Banania, ur gazetenn he zitl atahinus, merkoù dilhad warno tresadennoù Bigoudenned.
Le stigmate du Breton arriéré est renversé au profit d’une représentation moderne incarnée par des labels de qualité.
Eilpennet eo skeudenn fall ar Vretoned diwarlerc’hiet evit reiñ plas d’un doare taolenniñ modern gant labeloù a galite.
Un accueil sous contrôle : émigration des Bretons
Un degemer kontrollet : Bretoned o tivroañ
Depuis le décret du 10 vendémiaire an IV (2 octobre 1795), la possession d’un passeport devient obligatoire pour quitter son canton. 
Abaoe dekred an 10 a viz Mendem bloaz IV (2 a viz Here 1795) e voe ret d’an dud kaout ur paseporzh evit mont e-maez o c’hanton.
Il en existe de deux types : « le passeport pour l'intérieur » et « le passeport pour l'étranger ». 
Daou seurt a oa : « ar paseporzh evit an diabarzh » hag « ar paseporzh evit an estrenvro ».
Le développement des moyens de transport, notamment le chemin de fer, rend ce dispositif obsolète. 
Da-heul lañs an doareoù nevez da veajiñ, an hent-houarn dreist-holl, e voe diamzeret ar sistem-se.
Afin de le perfectionner, des cartes d’identité professionnelles sont mises en place à la fin du 19e siècle, préfigurant la carte d’identité de Français instaurée par la loi du 27 octobre 1940.
Abalamour da wellaat anezhañ e voe diazezet, e fin an 19vet kantved, ar gartenn-anv vicherel a oa ur stumm kentañ eus ar pezh a zeuas da vezañ kartenn identelezh ar Frañsizien adalek lezenn ar 27 a viz Here 1940.
New-York et États-Unis: une entrée réglementée.
New-York hag ar Stadoù-Unanet : un degemer reoliet strizh.
En 1892 s’ouvre le centre d'immigration d’Ellis Island : c’est le passage obligatoire pour tout nouvel arrivant, visant à contrôler son identité et à s’assurer de son état de santé.
E 1892 e voe digoret kreizenn enbroañ Ellis Island : dre eno e ranke kement den nevez-emgavet tremen abalamour da lakaat kontrollañ e identelezh ha stad e yec’hed.
Au cours du 20e siècle une politique d'immigration de plus en plus restrictive impose des quotas.  
E-kerzh an 20vet kantved e voe strishaet ar politikerezh enbroañ, gant se e voe lakaet kotaioù.
La loi de 1924 oblige le migrant à faire viser son passeport, avant le départ, auprès du consulat américain. 
Hervez lezenn 1924 e ranke kement enbroad, a-raok kuitaat e vro, lakaat vizañ e baseporzh gant ar c’hoñsuldi amerikan.
Il doit également répondre à un questionnaire détaillé.
Ret e oa dezhañ ivez respont d’ur roll goulennoù dre ar munud.
Vers des normes internationales.
Diazezañ reoladoù etrebroadel.
Après la Première Guerre mondiale, le passeport muni d’une photographie récente devient une obligation pour les Français qui souhaitent sortir du territoire national et se rendre à l’étranger. 
War-lerc’h ar Brezel Bed Kentañ e voe rediet ar Frañsizien a felle dezho mont e-maez Bro-Frañs war-zu broioù estren, da gaout ur paseporzh warnañ ur poltred anezho nevez a-walc’h.
La demande doit être justifiée, précisant l’état civil, le motif, la durée du voyage. 
Rankout a raent lavaret hiroc’h war o goulenn paseporzh, reiñ o stad keodedel, displegañ d’ober petra ez aent da veajiñ hag e-pad pegeit.
Les formalités du passeport s’internationalisent progressivement après la Seconde Guerre mondiale. 
Tamm-ha-tamm, war-lerc’h an Eil Brezel Bed, e voe ledet implij ar paseporzhioù dre ar bed.
La carte nationale d’identité informatisée est instaurée en 1993. 
Krouet e voe ar gartenn identelezh broadel dre urzhiataerezh e 1993.
Le passeport électronique est délivré en France depuis 2005, le passeport biométrique, depuis 2009.
Abaoe 2005 e vez graet e Frañs gant ar paseporzh elektronek hag abaoe 2009 gant ar paseporzh biometrek.
Entre 1914 et 1925, sept passeports sur dix délivrés par la Préfecture des Côtes-du-Nord, département grand pourvoyeur de saisonniers, sont à destination de Jersey. 
Diwar dek paseporzh roet etre 1914 ha 1925 gant Prefeti Aodoù-an-Arvor, lec’h ma oa tud e-leizh hag a yae e-maez ar vro da-geñver ar reuziadoù labour-douar, e veze roet seizh evit mont da Jerzenez.
Les autorisations de séjour sont données en fonction de la durée des récoltes.
Klotañ a rae an aotreoù chom gant ar c’heit ma pade an trevadoù.
Les associations bretonnes de Paris.
Ar c’hevredigezhioù breton e Pariz.
Le rôle de la Paroisse bretonne de Paris.
Pouez Parrez vreton Pariz.
Afin de venir en aide aux émigrés bretons à Paris, l’abbé François Cadic crée, en 1897, une association La Paroisse bretonne de Paris. 
Abalamour da sikour ar Vretoned divroet da Bariz e voe krouet ar gevredigezh Parrez vreton Pariz e 1897 gant an aotrou beleg François Kadig.
Avec 25 000 membres en 1910, véritable réseau de solidarité active, l'association propose de multiples activités : centre de soins, coopérative de consommation, cours de soutien, centre d’accueil destiné aux jeunes Bretonnes, bureau de placements sur le marché du travail.
Gant 25 000 a izili e 1910 e oa ur gwir rouedad kenskoazell oberiant. Kinnig a rae meur a obererezh : kreizenn brederiañ, kevelouri veveziñ, kentelioù skoazell, kreizenn degemer evit Bretonezed yaouank, burev enfredañ war marc’had al labour.
D’autres paroisses bretonnes vont naître à Neuilly, Versailles, Chartres, le Havre.
Krouet e voe parrezioù breton all e Neuilly, Versailhez, Chartrez, an Havr-Nevez.
En plein cœur de Montparnasse, l’abbé Élie Gautier aide les nouveaux arrivants à se loger et à trouver un travail. 
E-kreiz karter Montparnasse edo an aotrou beleg Élie Gautier o sikour ar re nevez-emgavet da gavout lojeiz ha labour.
Il crée, en 1947, La Mission bretonne de l'Ile-de-France dans le XVe arrondissement. 
E 1947 e savas Mision breizhek Enez-Frañs er XVvet arondisamant.
À l’esprit chrétien se mêle la convivialité. 
Ouzhpenn ar spered kristen diazez e voe pouezet war an darempredoù a vignoniezh etre an dud.
L'abbé François Le Quémener lui succède dans un nouveau lieu qui accueille organisations culturelles et militantes bretonnes. 
War e lerc’h ec’h erruas an aotrou Fransez ar C’hemener e penn an traoù e-barzh ul lojeiz nevez hag a roe bod da gevredigezhioù breizhek war dachenn ar sevenadur hag ar stourm.
En 2003, une structure laïque prend le relais dans le XIVe arrondissement.
Abaoe 2003 eo deuet da vezañ ur gevredigezh laik staliet er XIVvet arondisamant.